Työ- ja elinkeinoministeriö  
Yritystukineuvottelukunta 2022

**Lausuntopyyntölomake  
EU:n valtiontukisääntöjen soveltumisesta tukijärjestelyyn**

Taloudelliseen toimintaan myönnettävän tuen yleisistä edellytyksistä annetun lain (429/2016) 7 § 1 momentti edellyttää, että valtion tukiviranomaisen on pääsääntöisesti pyydettävä yritystukineuvottelukunnalta[[1]](#footnote-1) lausunto siitä, täyttääkö suunniteltu tukiohjelma tai tukiohjelman ulkopuolinen yksittäinen tuki Euroopan unionin toiminnasta tehdyn sopimuksen (SEUT) 107 artiklan 1 kohdan mukaiset valtiontuen kriteerit.[[2]](#footnote-2) Jos valtiontuen kriteerien katsotaan täyttyvän, yritystukineuvottelukunta ottaa lausunnossaan kantaa siihen, mitä valtiontukisääntöjen mukaista menettelyä tukiviranomaisen tulisi noudattaa, esimerkiksi sovelletaanko tukitoimenpiteeseen valtiontukien yleistä ryhmäpoikkeusasetusta (komission asetus 651/2014) tai tuleeko tuesta tehdä etukäteinen ilmoitus Euroopan komissiolle.[[3]](#footnote-3)

Valtiontuen kriteerit täyttyvät, jos toimenpide on julkisista varoista myönnetty, antaa yritykselle valikoivan taloudellisen edun, vääristää tai uhkaa vääristää kilpailua sekä vaikuttaa EU-jäsenvaltioiden väliseen kauppaan.[[4]](#footnote-4)

Yritystukineuvottelukunnan ennakkoarviointia ja lausuntoa varten pyydämme tukiviranomaista vastaamaan tämän lomakkeen kysymyksiin niin täsmällisesti kuin mahdollista. Lausuntopyyntölomakkeeseen on suositeltavaa liittää muistio, josta käy tarkemmin ilmi suunnitellun tukitoimenpiteen keskeiset ehdot. Pyydämme liittämään lausuntopyyntöön myös luonnoksen tukitoimenpiteeseen liittyvästä kansallisesta oikeusperustasta (esimerkiksi asetusluonnos tai luonnos hallituksen esitykseksi).

Lausuntopyyntölomakkeen ja sen liiteasiakirjojen julkisuudessa noudatetaan viranomaisten toiminnan julkisuudesta annettua lakia (621/1999). Lausunnon pyytäjä vastaa asiakirjojen asianmukaisista julkisuusmerkinnöistä.

**Lausuntopyyntö toimitetaan yritystukineuvottelukunnalle sähköpostiosoitteeseen**[**yritystukineuvottelukunta.tem@gov.fi**](mailto:yritystukineuvottelukunta.tem@gov.fi)

|  |  |  |
| --- | --- | --- |
| **Lausuntopyyntö** | | |
| Tukiohjelman tai yksittäisen tuen nimi | | Päivämäärä |
| Lausuntoa pyytävä viranomainen | Yhteyshenkilöt tiedot | |

|  |
| --- |
| 1. **Perustiedot tukitoimenpiteestä** |
| Tuen myöntävä viranomainen (jos eri kuin lausuntoa pyytävä viranomainen) |
| Onko kyse voimassa olevan tukiohjelman muuttamisesta**?**  Ei  Kyllä  Tukiohjelman nimi    Viitenumero (komission viitenumero SA.xxxxx) |
| Tuen voimassaoloaika |
| Tuensaajan tiedot, jos kyse yksittäisestä tuesta |
| Tukiohjelman/tuen tavoite |
| Suunniteltu tukiohjelman budjetti tai yksittäisen tuen määrä (euroa) |
| 1. **Valtiontuen kriteerien täyttyminen** |
| * 1. **Onko tukitoimenpide suunnattu yrityksille eli taloudelliseen toimintaan?**   *Valtiontukisääntöjen piiriin tulevat vain toimenpiteet, jotka koskevat yrityksiä. Yrityksiksi katsotaan organisaatiomuodosta riippumatta kaikki toimijat, jotka harjoittavat taloudellista toimintaa eli tarjoavat tavaroita tai palveluita markkinoilla.*  Kyllä, tuki myönnetään yritykselle/taloudelliseen toimintaan.  Ei, tukea ei myönnetä yritykselle/taloudelliseen toimintaan.  Kuvaus tuettavasta toiminnasta |
| * 1. **Onko suunniteltu toimenpide valikoiva eli suosiiko toimenpide jotakin tai joitakin yrityksiä?**   *Valtiontuen valikoivuus -kriteeri täyttyy, jos tukiohjelmassa tuen myöntäminen on rajattu tosiasiallisesti tietyille yrityksille, esimerkiksi yrityksen koon, maantieteellisen sijainnin tai toimialan perusteella.[[5]](#footnote-5) Valtiontukisääntöjen piiriin eivät sitä vastoin tule yhtäläisesti kaikkia yrityksiä koskevat toimenpiteet.*  Kyllä, toimenpide on valikoiva.  Ei, tuki ei ole valikoiva.  Kuvaus tuen kohdistumisesta ja tuensaajista |
| * 1. **Vääristääkö tai uhkaako toimenpide vääristää kilpailua ja vaikuttaako se EU-jäsenvaltioiden väliseen kauppaan?**   *Valtiontukisääntöjen kilpailu- ja kauppavaikutuskriteerejä tarkastellaan tyypillisesti yhdessä. Kilpailuvaikutuskriteeri täyttyy EU-oikeuskäytännön perusteella lähes aina, jos valtio myöntää tuen yritykselle, joka toimii kilpailulle vapautetulla toimialalla. Tällöin riittää, että tuki parantaa sen saajan asemaa suhteessa kilpaileviin yrityksiin. Myös kauppavaikutuskriteeri täyttyy EU-tuomioistuimen oikeuskäytännön perusteella lähtökohtaisesti helposti. Komission ratkaisukäytännössä ja tuen käsitettä koskevassa tiedonannossa on kuitenkin katsottu, että tietyissä erityisolosuhteissa puhtaasti paikallisissa hankkeissa, joissa tuensaajan vaikutusalue on rajallinen, tuella ei ole vaikutusta jäsenvaltioiden väliseen kauppaan.*  Kyllä, toimenpide vaikuttaa tai uhkaa vaikuttaa jäsenvaltioiden väliseen kauppaan tai kilpai luun.  Ei, toimenpide ei vaikuta jäsenvaltioiden väliseen kauppaan tai kilpailuun.  Kuvaus toimenpiteen kilpailu- ja kauppavaikutuksesta sekä perustelut |
| 1. **Valtiontukisääntöjen mukaisen menettelytavan valinta** |
| *Jos kaikki valtiontuen kriteerit täyttyvät, tukiohjelmaa tai tukiohjelman ulkopuolista yksittäistä tukea valmisteltaessa tulee ottaa huomioon EU:n valtiontukisäännöt ja noudattaa asianmukaista menettelyä tuen hyväksymiselle. Pääasialliset vaihtoehdot ovat tällöin tuen myöntäminen 1) yleisen de minimis -asetuksen mukaisesti[[6]](#footnote-6), 2) yleisen ryhmäpoikkeusasetuksen mukaisesti[[7]](#footnote-7) tai 3) tuen ilmoittaminen komissiolle ennakolta hyväksymistä varten. Jos tuki myönnetään kansalaisille tai yhteiskunnan toimivuuden kannalta tärkeän palvelun turvaamiseen, voidaan tukeen tietyin edellytyksin soveltaa* yleisiin taloudellisiin tarkoituksiin liittyviä palveluja (SGEI) koskevaa valtiontukisäännöstöä.[[8]](#footnote-8) |
| * 1. **Arvioikaa alustavasti, soveltuuko suunniteltuun tukitoimenpiteeseen yleinen de minimis  -asetus.**   De minimis -asetusta voidaan soveltaa vain tukiin, joiden määrä jää alle 300 000 euron kolmen vuoden jakson aikana.  Kyllä, de minimis -asetus soveltuu.  Ei, de minimis -asetus ei sovellu.  Kuvaus ja perustelut |
| * 1. **Arvioikaa alustavasti, soveltuuko suunniteltuun tukitoimenpiteeseen yleinen ryhmäpoikkeusasetus.**   Yleistä ryhmäpoikkeusasetusta voidaan soveltaa tukiin, jotka täyttävät asetuksen I luvussa vahvistetut yleiset soveltamisedellytykset mm. tuen kannustavuudesta, läpinäkyvyydestä ja kasautumisesta. Tukea ei saa myöskään myöntää vaikeuksissa oleville yrityksille. Tukijärjestelyn tulee myös täyttää artiklojen 13–56 tukimuotokohtaiset vaatimukset.  Yleinen ryhmäpoikkeusasetus soveltuu.  Yleinen ryhmäpoikkeusasetus ei sovellu.  Kuvaus ja perustelut |
| *Mikäli tukijärjestelyyn ei voida soveltaa yleistä ryhmäpoikkeusasetusta, de minimis -asetusta tai muuta poikkeusta ilmoitusvelvollisuuteen, järjestelystä tulee ilmoittaa komissiolle ennakolta (notifiointi). Komissio tutkii tällöin tuen yhteensopivuuden sisämarkkinoille, ja viranomainen voi myöntää tuen vasta komission antaman hyväksynnän jälkeen. Komissio arvioi julkaisemiensa yksityiskohtaisten sääntöjen (valtiontukisuuntaviivat ja puitteet)[[9]](#footnote-9) pohjalta, täyttääkö tukijärjestely valtiontukien hyväksyttävyyden yleiset ja kyseistä tukimuotoa koskevat erityiset edellytykset. Hyväksyttävyyden yleisiä edellytyksiä ovat vaikutus yhteisen edun mukaisen tavoitteen saavuttamiseen, tarve tukitoimenpiteelle, tuen kannustava vaikutus, tuen tarkoituksenmukaisuus ja oikeasuhtaisuus, kilpailuun ja kauppaan kohdistuvien kohtuuttomien kielteisten vaikutusten välttäminen sekä tuen läpinäkyvyys.* |
| 1. **Muut asian kannalta merkitykselliset tiedot ja luettelo lausuntopyynnön liitteistä** |
|  |

1. <http://tem.fi/yritystukineuvottelukunta> [↑](#footnote-ref-1)
2. Lausuntoa on pyydettävä myös muutoksista voimassaolevaan tukiohjelmaan tai yksittäisiin tukiin, ellei muutos ole luonteeltaan tekninen. Lausuntoa on pyydettävä myös tukiohjelman puitteissa myönnettävästä yksittäisestä tuesta, jos tuki täyttää EU:n valtiontukisääntelyn ennakkoilmoitusvelvollisuuden edellytykset. Lausuntoa ei tarvitse pyytää verotuista tai jos asia on kiireellinen. Kiireellisyysperustetta sovelletaan poikkeuksellisissa tilanteissa. Jos lausuntoa ei pyydetä, asia on kuitenkin annettava jälkikäteen yritystukineuvottelukunnalle tiedoksi. [↑](#footnote-ref-2)
3. Yritystukineuvottelukunnalta on mahdollista pyytää lausunto myös tilanteissa, joissa on epäselvää, täyttääkö suunniteltu tukiohjelma tai yksittäinen kriteeri valtiontuen kriteerit vai ei. [↑](#footnote-ref-3)
4. Lisätietoa valtiontuen käsitteestä: työ- ja elinkeinoministeriön verkkosivut: <http://tem.fi/eu-n-valtiontukisaantely> ja komission tiedonanto valtiontuen käsitteestä: <https://eur-lex.europa.eu/legal-content/FI/ALL/?uri=CELEX%3A52016XC0719%2805%29> [↑](#footnote-ref-4)
5. Verotukien kohdalla valikoivuuskriteerin täyttyminen edellyttää, että kyse on poikkeuksesta normaalista viiteverojärjestelmästä eli toimenpiteellä asetetaan erilaiseen asemaan toimijat, jotka ovat verojärjestelmän tavoitteiden kannalta samanlaisessa tilanteessa. Yritystukineuvottelukunnan lausuntoa ei kuitenkaan tarvitse pyytää verotuista. [↑](#footnote-ref-5)
6. Komission asetus 2023/2831 [↑](#footnote-ref-6)
7. Komission asetus 651/2014 [↑](#footnote-ref-7)
8. Lisätietoja SGEI-palveluita koskevista valtiontukisäännöistä TEM:n verkkosivuilla <http://tem.fi/palvelutavoitemenettely-sgei> [↑](#footnote-ref-8)
9. Komission kilpailupääosasto, valtiontukisäännöt: <http://ec.europa.eu/competition/state_aid/legislation/legislation.html> [↑](#footnote-ref-9)